EkBass/fiwiki-20250220-pages-articles huggingface dataset:
Per capsulam

Per capsulam on latinankielinen termi, joka tarkoittaa ”kotelon välityksellä”. Termi on lähtenyt antiikin ajasta, jolloin kuriirit kuljettivat viestejä kotelossa. Nykypäivänä termillä tarkoitetaan päätöstä, joka tehdään ilman varsinaista kokousta. Per capsulam -päätös tehdään esimerkiksi hallituksen kokouksen ulkopuolella hallituksen jäsenten osallistumatta kokoukseen. Yleensä per capsulam -päätöksiä käytetään vain, kun asia ei voi odottaa seuraavaan varsinaiseen kokoukseen. Päätöksiä tehtäessä noudatetaan yleensä toimielimen ohjesääntöä, ja usein per capsulam -päätös vaatii joko täyden tai ainakin tavallista suuremman yksimielisyyden. == Kirjeitse == Päätöksen tiedot lähetetään kirjeenä tai sähköpostina ja siihen vastataan samalla tavalla. Päätöksenteossa on pohjana perustelumateriaalit, eikä per capsulam -päätöksessä voida käydä varsinaista keskustelua perusteista. Per capsulam -päätökset voidaan kirjata seuraavan varsinaisen kokouksen pöytäkirjan yhteyteen tai erilliseksi pöytäkirjakseen. == Puhelimitse == Vastaukset kultakin toimielimen jäseneltä voidaan kerätä kirjeen tai sähköpostin sijaan myös puhelimitse, jolloin päätöksen ehdottaja soittaa kullekin toimielimen jäsenelle, esittää asian perusteluineen ja saa jäsenen kannan. Etäneuvottelu, jossa kaikki osallistujat ovat samaan aikaan yhteydessä toisiinsa ei ole luonteeltaan per capsulam -kokous vaan tavallinen etäkokous. == Lähteet == Luokka:Latinankieliset fraasit Luokka:Hallinto
Halyzia

Halyzia on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin kolme lajia.Global Biodiversity Information Facility (GBIF): Halyzia Suomessa suvun edustajista elää vakiintuneena, yleisenä ja elinvoimaisena lajina tuomipisarpirkko (Halyzia sedecimguttata).Laji.fi: Halyzia == Sukuun kuuluvia lajeja == * Halyzia sanscrita * Tuomipisarpirkko eli tuomenpisarpirkko (Halyzia sedecimguttata) * Halyzia shirozui == Lähteet == == Aiheesta muualla == *iNaturalist: Suku Halyzia *UniProt: Taxonomy - Halyzia *BioLib: Halyzia *Pherobase: Semiochemicals of Genus Halyzia Luokka:59.6 Selkärangattomat Luokka:Leppäkertut
Yleisödemokratia

Yleisödemokratia on kansanvallan muoto, jolle on ominaista poliittisten valintojen henkilöityminen. Yleisödemokratiassa poliittiset valinnat tehdään median poliittista johtajista välittämien mielikuvien perusteella. Yleisödemokratialle on tyypillistä, että puoluesamaistuminen heikentyy ja liikkuva äänestäminen lisääntyy. Yleisödemokratian taustalla on kansanedustuslaitoksen sitoutuminen yhä enenevässä määrin ylikansallisiin regiimeihin. Tällöin korporatiivisen etujärjestöyhteydenpidon rinnalle tulee aikaisempaa enemmän muun kansalaistoiminnan näkökulmia. Yleisödemokratian vaikutuksena puolueiden ulkopuolinen kansalaisjärjestötoiminta vaikuttaa aikaisempaa enemmän kansanedustuslaitoksen päätöksentekoon, ja poliittiset aloitteet tuodaan esille entistä enemmän mediassa. == Lähteet == Luokka:Politiikka Luokka:Media
Barbero

Barbero on muun muassa seuraavien henkilöiden sukunimi: * Gerardo Barbero (1961–2001), argentiinalainen shakin suurmestari * Luigi Barbero (1905–1971), italialainen roomalaiskatolinen piispa
Verkatehtaanpuisto

Verkatehtaanpuisto on Tampereen keskustassa Hämeensillan ja Hatanpään valtatien vieressä sijaitseva puisto, joka on valmistunut vuonna 1900. Verkatehtaanpuisto, Koskipuisto ja Työnpuisto muodostavat Tammerkosken itärannalle historiallisten keskustapuistojen ketjun. Ne ovat osa Tammerkosken kansallismaisemaa ja valtakunnallisesti merkittävää rakennettua kulttuuriympäristöä. Verkatehtaanpuiston nimi viittaa Tampereen Verkatehtaaseen, joka toimi aikoinaan Koskikeskuksen ja Hotelli Ilveksen paikalla. Entisistä tehdasrakennuksista on nykyään jäljellä vain konttori ja värjäämö. Muu rakennuskanta purettiin 1970- ja 1980-luvuilla. Puistossa on Yrjö Liipolan pronssiveistos Paimenpoika (1947). Kaupunki on saanut sen lahjaksi Tampereen Verkatehtaalta. Veistos sijoitettiin aluksi Koskipuiston keskiosaan, mistä se siirrettiin nykyiselle paikalleen vuonna 1965. ==Lähteet== Luokka:Tampereen puistot Luokka:Kyttälä
Mika Brzezinski

Mika Brzezinski (s. 2. toukokuuta 1967 New York, Yhdysvallat) on yhdysvaltalainen televisiotoimittaja, joka juontaa MSNBC-kanavan ”Morning Joe” -ajankohtaisohjelmaa yhdessä aviomiehensä Joe Scarborough’n kanssa. Mika Brzezinskin isä oli presidentti Jimmy Carterin kansallisen turvallisuuden neuvonantajana vuosina 1977–1981 toiminut Zbigniew Brzezinski,Mika Brzezinski, MSNBC.com. Viitattu 6.10.2020. ja hänen äitinsä on kuvanveistäjä Emilie Brzezinski. Brzezinski toimi pitkään CBS-televisiokanavan viikonloppujen iltauutisten juontajana ja teki juttuja myös 60 Minutes -ajankohtaisohjelmaan. Vuoden 2007 alusta hän on työskennellyt MSNBC-kanavalla. ==Teoksia== * All Things at Once, muistelmat, 2010. * Knowing Your Value: Women, Money and Getting What You’re Worth, 2011. Uudistettu laitos Know Your Value, Hachette Books, 2018, ISBN 978-1-60286-594-5. * Obsessed: America's Food Addiction and My Own, 2012. * Grow Your Value, 2015, jatkoa kirjalle Know Your Value. == Lähteet == == Aiheesta muualla == Luokka:Yhdysvaltalaiset televisiotoimittajat Luokka:Vuonna 1967 syntyneet Luokka:Elävät henkilöt
Gnå

Gnå on skandinaavisessa mytologiassa jumalatar Friggin palvelijatar sekä lähettiläs, joka liikkuu läpi ilman ja meren Hovvarpnir-hevosellaan. == Lähteet == Luokka:Skandinaavien jumalattaret
Maja Reichard

Maja Reichard, syntynyt 27. toukokuuta 1991 Nackassa, on ruotsalainen uimari. Hän kilpailee näkövammaisten luokassa S11 ja voitti kultaa 100 metrin rintauinnissa Lontoon paralympialaisissa 2012. Tässä kilpailussa hän rikkoi oman maailmanennätyksensä ensin alkuerässä ja sitten taas finaalissa. Reichard kilpaili paralympiakisoissa Riossa 2016. Hänen matkansa olivat 100 m perhosuinti, 100 m selkäuinti, 50 m vapaauinti, 100 m rintauinti, 100 m vapaauinti ja 200 m sekauinti. Hän otti pronssin 100 m selkäuinnissa kilpailuissa 9. syyskuuta. Hänellä on ollut maailmanennätyksiä pitkän radan 50 m vapaauinnissa, 50 m ja 100 m rintauinnissa sekä lyhyen radan maailmanennätykset 50 m rintauinnissa ja vapaauinnissa. Reichard on ollut ehdolla kolmesti Jerring-palkinnon, 2012, 2013 ja 2015. Lisäksi hän on saanut palkinnon "Tukholman tärkein urheilija 2012", jonka nimeää Stockholms idrottsförbund ja Tukholman urheilutoimittajien kerho. Vuonna 2011 hän sai myös Radiosport- palkinnon "Vuoden tähtikuvaus 2011" . Reichardilla on insinöörin kandidaatin tutkinto KTH:sta. == Lähteet == * https://archive.is/20130427010910/www.london2012.com/paralympics/athlete/reichard- maja-5505156/ * http://majareichard.blogspot.com === Viitteet === Luokka:Ruotsalaiset uimarit Luokka:Vammaisurheilijat Luokka:Vuonna 1991 syntyneet Luokka:Elävät henkilöt
Sandraudiga

Sandraudiga on vanha germaaninen jumalatar. Hänen nimensä on mainittu Hollannin Pohjois-Brabantin provinssista löytyneen kivipaaden latinankielisessä kaiverruksessa. Kivi on nykyisin Leidenin museossa. Sandraudigan nimi merkitsee 'hän, joka punaa hiekan', minkä perusteella oletetaan, että Sandraudiga on sodan jumalatar. == Lähteet == Luokka:Germaaniset jumalattaret
Akseli Renvall

Akseli Sakari Renvall (5. syyskuuta 1868 HelsinkiAikalaiskirja 1934, ss. 553–554 (Viitattu 6.10.2020) – 24. heinäkuuta 1945 Hyvinkää) oli suomalainen pappi, lähetysseuran lähetysjohtaja ja päätoimittaja. ==Henkilöhistoria== Akseli Renvallin vanhemmat olivat veturinkuljettaja Josef (Jooseppi) Henrik Renvall ja Gustava Karolina Höijer ja puolisot vuodesta 1898 Saima Sofia Jahnsson (k. 1924) ja vuodesta 1929 Ista Vermanen. Renvall tuli ylioppilaaksi Turun Lyseosta, suoritti teologian erotutkinnon 1892 ja vihittiin papiksi 1893. Hän oli kirkkoherran apulainen Tammelassa ja Turussa1893–1897, merimiespappi San Franciscossa 1897–1906, Suomen merimieslähetysseuran sihteeri ja lähetysjohtaja 1906–1918 ja Hyvinkään seurakunnan ensimmäinen kirkkoherra 1918–1945. Lohjan rovastikunnan lääninrovasti Renvall oli 1926–1932, rovastin arvon hän sai 1923. Renvall oli Merimiehen Ystävän vastaava toimittaja 1906–1914 ja Sjömansvännenin vastaava toimittaja 1906–1918 ja kuului lehtien toimituskuntiin vuodesta 1897.Ylioppilasmatrikkeli 1853–1899 (Viitattu 6.10.2020)Päivästä päivään. Helsingin Sanomat, 5.9.1943, s. 8.Hyvinkään seurakunta. Historiaa. (Viitattu 6.10.2020) ==Julkaisuja== * Merimieslähetyksen työstä kaukaisimmassa lännessä, 1899 * S/S: soi sävel!, 1914 ==Lähteet== ==Aiheesta muualla== * Rakentajapapin päiväkirja 1916–1944: Hyvinkään seurakunnan alkutaival kirkkoherra Akseli Renvallin merkintöjen mukaan, 2008, Solveig Crusell, Heikki Keravuori, Juha Koivulahti (toim.) Luokka:Suomen evankelis-luterilaisen kirkon papit Luokka:Suomalaiset päätoimittajat Luokka:Vuonna 1868 syntyneet Luokka:Vuonna 1945 kuolleet
Koskivaara

Koskivaara on sukunimi, joka on muun muassa seuraavilla suomalaisilla henkilöillä: *Eija Koskivaara (s. 1965), suunnistaja *Lauri Koskivaara (vuoteen 1929 Forsman, 1899–1983), kauppaneuvos ja Helsingin Osuuskaupan toimitusjohtaja 1932–1962 *Paavo Koskivaara (s. 1945), koripalloilija ja koripallovalmentaja
Riina Tanskanen

Riina Tanskanen (s. 28. heinäkuuta 1998 Imatra) on suomalainen kuvataiteilija. Hänet tunnetaan Tympeät tytöt -teoksistaan, joita hän julkaisee Instagram- tilillään. Lisäksi hän kirjoittaa runoja, proosaa ja novelleja. Tanskanen kävi lasten kuviskoulua 19-vuotiaaksi. Hän on valmistunut kirjallisuustieteen kandidaatiksi Tampereen yliopistosta. Tanskanen on tehnyt viestinnän alan töitä ja toiminut sometuottajana. Tympeät tytöt -taidetilin hän perusti Instagramiin huhtikuussa 2020. Tili sai hieman yli vuodessa 40 000 seuraajaa. Teoksissaan Tanskanen käsittelee suorituskeskeisyyttä, kehonkuvaa, ulkonäköpaineita, rasismia, seksismiä, seksuaalisuutta, seksuaalista väkivaltaa ja tyttöenergiaa. Instagram-tilillään Tanskanen kirjoittaa taideteosten yhteyteen yhteiskuntaa arvostelevia tekstejä ja naiseuteen liittyviä kokemuksia. Teokset on usein tehty tussilla tai vesiväreillä. Tanskasen ensimmäinen näyttely oli Kulttuuritalo Anniksella heinäkuussa 2020. Tanskanen toimii myös päätoimittajana Vita Nuova -verkkomediassa. == Tunnustuksia == Tanskanen sai Tiedonjulkistamisen valtionpalkinnon vuonna 2022. == Teokset == * * == Lähteet == ==Aiheesta muualla== * Roivainen, Roosa: Tympeät tytöt -taiteilija Riina Tanskanen, 22, näyttää, miten karua ja kaunista tyttöys on: ”Haluan levittää tyttöyden ilosanomaa” Anna.fi. 12.7.2021. * Lempola, Kirsi: Riina Tanskanen kuvittaa naisten kokemaan syrjintää: ”Jokaisella ihmisellä on feminiinisiä piirteitä, joita yhteiskunta halveksuu” Radio Moreeni. 29.10.2021. * Tympeiden tyttöjen taiteilija Riina Tanskanen Yle Areena. 9.8.2021. Luokka:Suomalaiset sarjakuvantekijät Luokka:Vuonna 1998 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Sadio Camara

Sadio Camara (s. 1979 Kati) on malilainen sotilas, joka osallistui elokuun 2020 vallankaappaukseen. Hän oli maan hallituksen puolustusministeri lokakuusta 2020. Camara on valmistunut Koulikoron sotakoulusta. Hän palveli maan pohjoisosissa ja on toiminut sen jälkeen Katin sotakoulun johtajana. Ennen vallankaappausta eversti Camara oli saamassa koulutusta Venäjällä. Eversti Camara oli sotilasjuntta CNSP:n varapuheenjohtaja. Hänet nimitettiin Moctar Ouanen hallituksen puolustus- ja veteraaniministeriksi lokakuussa 2020. Camara ja Modibo Koné jätettiin pois uudesta hallituksesta toukokuussa 2021, mikä johti Ouanen ja presidentti Bah N’Dawn pidätykseen ja eroon. ==Lähteet== Luokka:Malilaiset poliitikot Luokka:Malilaiset sotilaat Luokka:Puolustusministerit Luokka:Vuonna 1979 syntyneet Luokka:Elävät henkilöt
Reetta Aalto

Reetta Aalto (s. 6. syyskuuta 1976) on suomalainen ohjaaja, käsikirjoittaja ja kirjailija. Hänet tunnetaan erityisesti elokuvistaan Pillua aloittelijoille ja Tottumiskysymys sekä minisarjastaan Paratiisi. Aallon esikoisromaani Vadim julkaistiin vuonna 2020. Se oli Helsingin Sanomien kirjallisuuspalkintoehdokkaana. Syksyllä 2020 sai ensi-iltansa myös hänen ensimmäinen pitkä elokuvansa Naurun varjolla. == Opiskelu ja ura == Reetta Aalto on valmistunut filosofian maisteriksi Helsingin yliopistosta pääaineenaan venäjän kieli ja kirjallisuus. Hän opiskeli Pietarissa vuosina 1996-1998 ensin valtiollisessa kulttuuriakatemiassa ja sen jälkeen valtiollisessa teatteritaiteen akatemiassa. Aalto työskenteli harjoittelijana Suomen Pietarin instituutissa 2000-luvun alussa. Aalto on myös valmistunut taiteen maisteriksi Aalto-yliopistosta pääaineenaan dokumentaarinen elokuva. Hänen opiskelijatyönsä Aalto-yliopistossa oli dokumenttielokuva Marja-Sisko vuonna 2010. Elokuva kertoo Aallon tädistä Marja-Sisko Aallosta. Uransa aikana Aalto on ohjannut useita lyhytelokuvia, dokumentteja, tv-draamaa sekä mainoksia ja musiikkivideoita. Reetta Aallon romaani Vadim pohjautuu omakohtaisiin kokemuksiin Aallon Pietarin vuosilta. == Palkinnot == Naisten kokemasta seksuaalisesta häirinnästä ja sukupuolittuneesta vallankäytöstä kertova Tottumiskysymys-elokuva oli ehdolla parhaan käsikirjoituksen ja parhaan ohjauksen Jussi-palkinnon saajaksi vuonna 2020. TV-minisarja Paratiisi oli ehdolla kansainvälisen Prix Europa -palkinnon saajaksi vuonna 2010. Tuomaristo palkitsi Aallon lyhytelokuvan Grey Violet - Silmätikku vuonna 2018 Queer North Film Festivalin parhaana ja hänen teoksensa Pillua aloittelijoille voitti Animatricks-animaationfestivaalin kotimaisen sarjan vuonna 2016. Lisäksi hänen lyhytelokuvansa Tyttöjen ilta palkittiin Tampere Film Festival -tapahtumassa yleisön suosikkina vuonna 2008. == Tuotanto == === Filmografia === Vuosi Elokuva Tyyppi Rooli 2021 Roba Tv-sarja Ohjaus 2020 Naurun varjolla Elokuva Ohjaus 2019 Yksittäistapaus: Buduaar Lyhytelokuva Ohjaus/käsikirjoitus 2019 Tottumiskysymys Elokuva Ohjaus/käsikirjoitus 2019 Sintti Lyhytelokuva Ohjaus 2017 Grey Violet - Silmätikku Dokumentti Ohjaus/Käsikirjoitus 2015 Mersusta seuraava Lyhytelokuva Ohjaus 2015 Pillua aloittelijoille Lyhytelokuva Ohjaus/Käsikirjoitus 2012 Itsenäisyyspäivä Dokumentti Ohjaus 2012 Bittersweet Lyhytelokuva Ohjaus/Käsikirjoitus 2010 Marja-Sisko Lyhytdokumentti Ohjaus/Käsikirjoitus 2010 Paratiisi Minisarja Ohjaus 2008 Tyttöjen ilta Lyhytelokuva Ohjaus 2007 Elää, olla olemassa Lyhytelokuva Ohjaus/Käsikirjoitus 2003 Welcome to the Day 6 of the Iraq War Lyhytdokumentti Ohjaus/Käsikirjoitus === Kirjallinen tuotanto === * Vadim. 2020. Kustantamo S&S.; ISBN-9789515245960. * Musta aukko. 2024. Kustantamo S&S.; ISBN 9789515260604. == Lähteet == Luokka:Suomalaiset käsikirjoittajat Luokka:Suomalaiset kirjailijat Luokka:Suomalaiset elokuvaohjaajat Luokka:Vuonna 1976 syntyneet Luokka:Elävät henkilöt
Kadiatou Konaré

Kadiatou Konaré (s. noin 1972) on malilainen kirjankustantaja, joka toimii maansa kulttuuriministerinä. Kadiatou Konaré on Malin entisen presidentin Alpha Oumar Konarén tytär. Hän kävi Askia Mohamedin lyseon Bamakossa ja opiskeli kauppatieteitä ja journalismia Ranskassa ja Yhdysvalloissa. Konaré on työskennellyt vuodesta 2001 lähtien perustamansa Cauris-kirjakustantamon johtajana. Konaré nimitettiin Malin siirtymäkauden hallituksen kulttuuri-, käsityö- ja matkailuministeriksi syyskuussa 2020. Hän on naimisissa poliitikko Tiébilé Dramén kanssa. ==Lähteet== Luokka:Kirjankustantajat Luokka:Malilaiset poliitikot Luokka:Kulttuuriministerit Luokka:1970-luvulla syntyneet Luokka:Elävät henkilöt
Maailmankisat 1969

Kuudennet Maailmankisat järjestettiin vuonna 1969 Helsingissä 30. kesäkuuta–1. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Kuudensien kisojen kahtena kilpailupäivänä oli kaikkiaan 33 000 katselijaa, joista ensimmäisenä päivänä 17 083 ja toisena yli 15 000\. Laji Kultaa Kultaa Hopeaa Hopeaa Pronssia Pronssia 100 m Gaoussou Koné 10,6 Charles Asati 10,7 Ole Bernt Skaarstein 10,7 200 m Charles Asati 21,4 Ossi Karttunen 21,7 Julius Sang 21,7 400 m Charles Asati 47,4 Hesekian Nyamau 47,6 Manuel Gayose 47,8 800 m Naftali Bonn 1.49,5 Alberto Esteban 1.50,3 Markku Aalto 1.50,4 1500 m Benjamin Jipcho 3.43,5 Arne Kvalheim 3.44,4 Mansour Guataia 3.44,8 5000 m Mohammed Gammoudi 13.52,6 Tadeys Medhin 13.53,6 Abdelkarer Zadem 13.53,8 10 000 m Ron Hill 28.40,6 Ferou Dequeru 28.41,0 Wohib Masresha 28.41,2 110 m aidat Haakon Fimland 14,4 Kent Olsson 15,0 Matti Harri 15,0 400 m aidat Torsten Torstensson 51,1 Jaakko Tuominen 52,3 Pauli Haapasalo 53,2 3000 m estejuoksu Mihail Želev 8.42,2 Gerry Stevens 8.46,0 Willi Wagner 8.47,8 4 x 100 metriä Norsunluurannikko 41,5 HKV I 42,6 HKV III 43,7 Korkeushyppy Christer Celion 2,10 m Reijo Vähälä 2,04 m Aaro Alarotu 2,01 m Seiväshyppy Wolfgang Nordwig 5,30 cm Erkki Mustakari 5,10 m Risto Ivanoff 5,10 m Pituushyppy Rafael Blanquer 7,66 m Pertti Pousi 7,61 m Heikki Mattila 7,57 m Kolmiloikka Klaus Neumann 15,68 m Kaj Helminen 15,62 m Pertti Pousi 15,50 m Kuulantyöntö Matti Yrjölä 18,16 m Jarmo Kunnas 17,84 m Pekka Ahnger 17,00 m Kiekonheitto Edmund Piątkowski 58,58 m Ferenc Tegla 57,58 m Risto Myyrä 55,92 m Moukarinheitto Takeo Sugawara 65,62 m Yoshihisa Ishida 65,20 m Shigenobu Murofushi 64,48 m Keihäänheitto Jorma Kinnunen 89,74 m Pauli Nevala 84,34 m Janusz Sidlo 83,80 m Kisojen parhaalle urheilijalle jaettava Timo Sarpanevan suunnitteleman kiertopalkinnon sai keihäänheittäjä Jorma Kinnunen. Hän sai itselleen palkinnosta 30 cm:n suuruisen pienoisveistoksen näköiskappaleen. ==Lähteet== * * ==Viitteet== Luokka:Vuoden 1969 yleisurheilu 60
Oławan piirikunta

Oławan piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 76 752\. Piirikunnan ainoa kaupunkikunta on hallintokeskus Oława. Kolme maalaiskuntaa ovat Domaniów, Jelcz-Laskowice sekä Oława ja niissä on kylien lisäksi yksi kaupunki; Jelcz- Laskowice. Oławan piirikunnalla on yhteistä rajaa Oleśnican, Namysłówin, Brzegin, Strzelinin ja Wrocławin piirikuntien kanssa. Piirikunnan pinta-alasta noin 60 prosenttia on maatalousmaata. Oławan piirikunnan työttömyysaste oli vuoden 2018 lopussa 4,3 prosenttia. Vuoden 2019 lopussa Oławan piirikunnassa arvioitiin olevan 76 752 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 74 800 ja sen ennakoidaan vuoteen 2050 mennessä pienenevän 75 953 asukkaaseen. Alle 18-vuotiaiden arvioitiin vuoden 2019 lopussa muodostaneen 18,4 prosenttia piirikunnan väestöstä, työikäisten 59,8 prosenttia ja eläkeikäisten 21,7 prosenttia väestön keski-iän ollessa 41,5 vuotta. Elävänä syntyneiden määrä oli vuonna 2019 yhteensä 773 lasta. == Lähteet == Luokka:Ala-Sleesian piirikunnat
Donald Campbell

Donald Malcolm Campbell (23. maaliskuuta 1921 Kingston upon Thames, Surrey, Englanti – 4. tammikuuta 1967 Coniston Water, Lancashire, Englanti) oli brittiläinen moottoriurheilija. Hän rikkoi absoluuttisen maa- ja vesinopeuden ennätykset kahdeksan kertaa 1950- ja 1960-luvuilla. Campbell on edelleen ainoa henkilö, joka on saman vuoden aikana rikkonut nopeusennätyksen sekä maalla että vedessä. Tämä tapahtui vuonna 1964. Campbell sai surmansa nopeusennätyskokeessa Conistonjärvellä tammikuussa 1967. Donald Campellin vanhemmat olivat Sir Malcolm Campbell, 13-kertainen nopeusennätyksen haltija 1920- ja 1930-luvuilla ja tämän toinen puoliso Dorothy o.s. Whittall. Donald Campbellin ruumis ja ennätysvene Bluebird K7 löydettiin järven pohjasta vasta keväällä 2001. == Lähteet == Luokka:Brittiläiset autourheilijat Luokka:Moottoriurheilussa surmansa saaneet kuljettajat Luokka:Vuonna 1921 syntyneet Luokka:Vuonna 1967 kuolleet
Oleśnican piirikunta

Oleśnican piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 107 269\. Piirikunnan ainoa kaupunkikunta on hallintokeskus Oleśnica. Seitsemän maalaiskuntaa ovat Bierutów, Dobroszyce, Dziadowa Kłoda, Międzybórz, Oleśnica, Syców sekä Twardogóra ja niissä on kylien lisäksi neljä kaupunkia; Bierutów, Międzybórz, Syców sekä Twardogóra. Oleśnican piirikunnan työttömyysaste oli vuoden 2018 lopussa 5,2 prosenttia. Vuoden 2019 lopussa Oławan piirikunnassa arvioitiin olevan 107 269 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 105 209 ja sen ennakoidaan vuoteen 2050 mennessä pienenevän 100 652 asukkaaseen. Alle 18-vuotiaiden arvioitiin vuoden 2019 lopussa muodostaneen 18,6 prosenttia piirikunnan väestöstä, työikäisten 60,6 prosenttia ja eläkeikäisten 20,8 prosenttia väestön keski-iän ollessa 41,1 vuotta. Elävänä syntyneiden määrä oli vuonna 2019 yhteensä 1 090 lasta. == Lähteet == == Aiheesta muualla == Luokka:Ala-Sleesian piirikunnat
Zeïni Moulaye

Zeïni Moulaye (s. 1954 Gao) on malilainen yhteiskuntatieteilijä, joka toimii maansa ulkoministerinä. Moulaye on suorittanut tiedotusopin tutkinnon Algerin yliopistossa ja yhteiskuntatieteiden tutkinnot Pariisin yliopistossa. Hän työskenteli Malin ulkoministeriössä vuodesta 1985, presidentti Moussa Traorén neuvonantajana vuosina 1988–1989 ja maansa liikenne- ja matkailuministerinä vuosina 1989–1991. Myöhemmin hän oli muun muassa YK:n kehitysohjelman palveluksessa. Moulaye toimi Malin Saudi-Arabian suurlähettiläänä ja presidentti Ibrahim Boubacar Keïtan neuvonantajana vuosina 2016–2020. Syyskuussa 2020 hänet nimitettiin Malin siirtymäkauden hallituksen ulkoasiain ja kansainvälisen yhteistyön ministeriksi. ==Lähteet== Luokka:Malilaiset poliitikot Luokka:Ulkoministerit Luokka:Liikenneministerit Luokka:Vuonna 1954 syntyneet Luokka:Elävät henkilöt
Antti Rantalainen

Antti Juhani Rantalainen (s. 19. maaliskuuta 1960 Hyvinkää) on suomalainen juristi, tilintarkastaja ja kauppaneuvos. Hän on Rantalainen-konsernin perustaja, Suomen Yrittäjät ry varapuheenjohtaja (2018–) sekä Taloushallintoliitto puheenjohtaja (2017–). Rantalainen on toiminut perustajana sekä yrittäjänä lukuisissa eri yrityksissä. Rantalainen on kokoomuslainen paikallispoliitikkoHyvinkään kaupunginhallitus . Rantalainen on valmistunut oikeustieteen kandidaatiksi 1991 Turun yliopistosta. Lisäksi hänellä on tutkinnot KLT (1992), HTM -tilintarkastaja (1992) ja KHT- tilintarkastaja (1997). == Yksityiselämä == Rantalainen on naimisissa ja hänellä on kaksi aikuista tytärtä. Rantalainen asuu vaimonsa kanssa Hyvinkäällä. == Huomionosoituksia == Antti Rantalainen sai tasavallan presidentti Sauli Niinistön myöntämän kauppaneuvoksen arvonimen vuonna 2017. == Lähteet == Luokka:Suomalaiset yrittäjät Luokka:Hyvinkään kaupunginvaltuutetut Luokka:Kauppaneuvokset Luokka:Vuonna 1960 syntyneet Luokka:Elävät henkilöt
The Amazing Zorro

The Amazing Zorro on vuonna 2002 ensi-iltansa saanut yhdysvaltalainen animaatioelokuva, joka perustuu Johnston McCulleyn kirjaan The Curse of Capistrano.The Amazing Zorro letterboxd.com Viitattu 6.10.2020 Elokuvan on ohjannut Scott Heming ja käsikirjoittanut Bob Forward. Nimiroolin ääninäyttelee Cusse Mankuma. ==Juoni== Alta Kalifornia 1815 ja de la Vega perhe on saamassa vieraita, kun Pulido perhe saapuu Pueblo de Los Ángelesiin. Samaan aikaan nuori aatelismies Diego de la Vega elää kaksoiselämää Zorrona puolustaakseen kaupunkia kapteeni Ramónilta, joka on asettanut palkkion naamiomiehestä. == Rooleissa == The Amazing Zorro behindthevoiceactors.com Viitattu 6.10.2020 ==Lähteet== Luokka:Zorro-elokuvat Luokka:Vuoden 2002 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset lännenelokuvat
In silico

In silico tarkoittaa biologisen tutkimuksen tekemistä tietokantojen ja tietokonesimulaatioiden avulla. Sillä geenitutkimuksessa käsitellään suuria määriä soluja koskevaa tietoa, niin aineistojen hallinta edellyttää tietokoneiden, tietokantojen ja ohjelmien käyttöä. Lääkekehityksessä tietokoneella voidaan mallintaa molekyylejä ja tutkia niiden sitoutumista kohdeproteiineihin. Termi johtuu latinan sanoista, jotka merkitsevät "piissä" ja viittaa piin keskeiseen merkitykseen tietotekniikassa käytetyissä komponenteissa. ==Katso myös== *in vivo *in vitro == Lähteet == Luokka:Biologia
Rafael Blanquer

Rafael Blanquer Alcantud (s. 14. lokakuuta 1945 Valencia) on entinen espanjalainen pituushyppääjä, joka kilpaili 1960-luvun lopulta 1970-luvun puoliväliin. Parhaana saavutuksena olivat kaksi Euroopan sisähallimestaruuskisojen pronssia pituushypyssä vuosina 1969 ja 1970. Rafael Blanquerin ensimmäinen kansainvälinen menestys oli vuoden 1967 Välimeren kisojen pronssimitali Tunisissa. Vuoden 1969 Euroopan sisähallimestaruuskisoissa Belgradissa hän otti pronssia tuloksella 763 cm Itä-Saksan Klaus Beerin voittaessa ja Ison-Britannian Lynn Daviesin tullessa hopealle. Heinäkuussa 1969 hän hyppäsi Madridissa Espanjan ennätykseksi 787 cm. Saman vuoden EM-kisoissa Ateenassa hän jäi kuitenkin jo karsintoihin. Vuoden 1970 EM-hallit Wienissä toivat jälleen saman menestyksen kuin edellisenä vuonna eli pronssimitalin Neuvostoliiton virolaisen Tõnu Lepikin ja Itä-Saksan Beerin jäljessä. Tällä kertaa pronssitulos oli jo 792 cm. Seuraavien vuosien EM-halleissa tulokset olivat heikompia, sillä hän oli vuonna 1973 Rotterdamissa kuudes, 1974 Göteborgissa seitsemäs. Blanquer oli mukana EM-kisoissa seuraavan kerran vuonna 1974 Roomassa, jossa sijoitus oli 11. tuloksella 738 cm. Vuoden 1975 Välimeren kisoissa Algerissa tuli hopeaa ainoastaan Jugoslavian Nenad Stekićin hypättyä pitemmälle. Blanquerin tulos oli 770 cm. Toukokuussa 1976 Madridissa hän ylitti 8 metriä tehdessään uuden Espanjan pituusennätyksen. Hän oli myös mukana Montrealin olympialaisissa, mutta ne menivät hänellä täysin alle odotusten eli kaksi yliastuttua ja kolmas hieman yli 6 metriä karsinnassa. Seuraavan talven EM-sisähalleissa San Sebastiánassa sijoitus oli yhdeksäs. Kaikkiaan Blanquer saavutti kahdeksan Espanjan mestrauutta eli vuosina 1969, 1970 ja 1973-1978. ==Lähteet== * Sport Reference – Rafael Blanquer Luokka:Espanjalaiset pituushyppääjät Luokka:Vuonna 1945 syntyneet Luokka:Elävät henkilöt
Kuhminen

Kuhminen on kylä Salon kaupungin Perniössä. Kylä sijaitsee Perniön pohjoisosassa Yliskylän kulmakunnassa. Kuhmisten kyläalue on laaja ja sen asutus on hajallaan. Kuhminen ulottuu Perniönjoelta itään Aimontappoon ja Sormijärvelle saakka. Alue on hyvin mäkistä ja mäkien ja rinteiden väleihin jää viljelysmaita. Laajimmat pellot ovat Perniönjoen laaksossa ja kylän itäosissa on laajoja metsäalueita sekä muutamia kosteikkoja. Kuhmisten historiallinen keskus on ollut jokilaakson reunalla, mutta yhtenäistä kylärakennetta ei enää ole. Kuhmisten alueelta on tehty joitakin arkeologisia löytöjä. Kylän poikki kulkee muinaistie. Kuhminen ja naapurikylät Arpalahti ja Kieronperä ovat olleet aikoinaan samaa kylää. Isojaon aikaan Kuhmisissa oli kolme taloa, jotka sijaitsivat samalla tontilla kylän länsiosassa. Taloista Anttila on yhä vanhalla paikallaan. Kylän itäosassa oli laaja mäkitupa- ja torpparialue, jonka talot itsenäistyivät 1900-luvun alkuvuosikymmeninä. ==Lähteet== Luokka:Perniön kylät
Nadia Podoroska

Nadia Podoroska (s. 10. helmikuuta 1997 Rosario) on argentiinalainen tennispelaaja. Hän on sijoittunut kaksinpelissä parhaimmillaan WTA- maailmanlistan sijalle 36 heinäkuussa 2021 ja nelinpelissä sijalle 62 lokakuussa 2021. Podoroska on voittanut urallaan yhden WTA-turnauksen nelinpelissä vuonna 2017 Bogotássa, jossa hän pelasi Beatriz Haddad Maian kanssa. == Lähteet == == Aiheesta muualla == * Luokka:Argentiinalaiset tennispelaajat Luokka:Vuonna 1997 syntyneet Luokka:Elävät henkilöt
Pueblo de Los Ángeles

El Pueblo de Nuestra Señora la Reina de los Ángeles de Porciúncula, lyhyemmin Pueblo de los Ángeles oli 1781 espanjalaisten uudisasukkaiden perustama kunta, josta tuli sittemmin 1900-luvulla yhdysvaltain suurkaupunki Los Angeles.Los Angeles history.com Viitattu 6.10.2020 Alta Kaliforniassa oli kolmen tyyppisiä asutuksia: presidio, joka oli tarkoitettu armeijalle, mission, joka keskittyi kirkkoon ja pueblo, joka oli tavallisille asukkaille tarkoitettu kaupunki. Pueblo de los Ángeles oli määritelty kaupungiksi, joka perustettiin Espanjan siirtomaiden kolonisaation myötä Kaliforniassa. Ensimmäinen perustettu kaupunki oli San Jose 1777 ja neljä vuotta myöhemmin Pueblo de Los Ángeles, jossa oli alun perin 44 asukasta euroopasta, afrikasta ja amerikan intiaaneja. He perustivat maatiloja, kunnes uusien asukkaiden ja sotilasuransa päättäneiden miesten myötä kaupunkiin kehittyi myös karjan- ja hevoskasvattajia. ==Lähteet== Luokka:Los Angelesin historia
Frankensteinin linna

Frankensteinin linna () on Odenwaldiin kuuluvalla kukkulalla (370 m) oleva linna Darmstadtissa Saksassa. Se on yksi monista Bergstraßen (joka alkaa Darmstadtista) varrella olevilla linnoista. Ensimmäiset kirjalliset merkinnät linnasta on 1200-luvulta. Luokka:Hessenin rakennukset ja rakennelmat Luokka:Saksan linnat Luokka:Hessenin historia
Kieran Tierney

Kieran Tierney (s. 5. kesäkuuta 1997) on skotlantilainen jalkapalloilija, pelipaikaltaan puolustaja. Hän edustaa englantilaista Arsenalia. Hän on pelannut Skotlannin A-maajoukkueessa vuodesta 2016. == Seurajoukkueura == Tierney debytoi kasvattajaseuransa Celticin edustusjoukkueessa kahdessa Skotlannin Valioliigan ottelussa loppukaudella 2014–2015. Seuraavalla kaudella hän pelasi jo 23 liigaottelua ja neljä peliä Eurooppa-liigassa. Kaikkiaan hän pelasi Celticissä viiden kauden aikana 102 liigaottelua ja teki viisi maalia Celticin voittaessa jokaisella kaudella liigamestaruuden. Mestarien liigassa hän pelasi yhdeksän ja Eurooppa-liigassa 12 ottelua. Hän voitti Skotlannin Cupin ja liigacupin vuosina 2017, 2018 ja 2019. Tierney siirtyi Arsenaliin 25 miljoonan punnan siirtosummalla elokuussa 2019. Hän voitti FA Cupin ja Community Shieldin 2020. Hän on kauden 2023–2024 loppuun mennessä pelannut 91 valioliigaottelua ja tehnyt kolme maalia. Eurooppa-liigan 19 ottelussa hän on onnistunut maalinteossa kahdesti. Hän pelasi kaudella 2023–2024 lainasopimuksella espanjalaisseura Real Sociedadissa 20 La Liga -ottelua ja kaksi Mestarien liigan ottelua. == Maajoukkueura == Tierney pelasi ensimmäisen ottelunsa Skotlannin maajoukkueessa Tanskaa vastaan maaliskuussa 2016. Ensimmäisen MM-karsintaottelunsa hän pelasi Slovakiaa vastaan saman vuoden lokakuussa. Vuonna 2021 järjestetyissä EM-kilpailuissa hän pelasi täyden ajan otteluissa Englantia ja Kroatiaa vastaan. EM-kilpailuissa 2024 hän pelasi avauskokoonpanossa Saksaa ja Sveitsiä vastaan. Kaikkiaan hän on heinäkuun 2024 loppuun mennessä pelannut 47 maaottelua, joista 17 on ollut MM- ja kuusi EM- karsintaotteluita. Toistaiseksi ainoan maaottelumaalinsa hän teki Puolaa vastaan maaliskuussa 2022. == Lähteet == Luokka:Skotlantilaiset jalkapalloilijat Luokka:Vuonna 1997 syntyneet Luokka:Elävät henkilöt
Salvage Corps

pienoiskuva|New Yorkissa toimineen Salvage Corps -joukko New York Fire Patrolin asema Manhattanilla. Salvage Corps (’pelastusjoukot’) oli vakuutusyhtiöiden rahoittama palokunnan kaltainen joukko, jonka tehtävä oli tulipalon sattuessa suojata omaisuutta ja estää lisävahinkojen synty. Itse palovahinkojen lisäksi sen tehtävä oli suojata omaisuutta palojen sammutuksessa käytetyn veden ja kemikaalien aiheuttamilta vahingoilta. Tunnetuimmat ja pisimpään toimineet Salvage Corpsit sijaitsivat Lontoossa, Liverpoolissa ja Glasgow’ssa. Salvage Corps sai alkunsa Yhdistyneessä kuningaskunnassa vakuutusyhtiöiden perustamista yksityisistä palokunnista, joissa työskenteli varsinaisten palomiesten lisäksi porteriksi kutsuttuja miehiä. Heidän tehtävänsä palopaikalla oli pelastaa omaisuutta palosta ja vähentää vakuutusyhtiölle koituvia vahinkoja. Kun vakuutusyhtiöiden palokunnat vuonna 1865 säädetyn lain myötä lakkautettiin ja korvattiin kunnallisilla palokunnilla, vastaava tehtävä siirtyi varta vasten perustetuille Salvage Corps -joukoille. Yhdistyneessä kuningaskunnassa viimeiset Salvage Corps -joukot lakkautettiin vuonna 1984 ja niiden toiminnot yhdistettiin palolaitoksiin, joiden katsottiin kykenevän vahingontorjuntaan kustannustehokkaammin kuin erikseen sitä varten ylläpidettyjen joukkojen. New Yorkissa vastaava joukko, nimeltään New York Fire Patrol, toimi vuoteen 2006 asti. == Lähteet == Luokka:Palontorjunnan historia
Samuel Smiles

Samuel Smiles (23. joulukuuta 1812 Haddington, Skotlanti – 16. huhtikuuta 1904 Lontoo, Englanti) oli englantilainen kirjailija, jonka luonteenkasvatusta ja ahkeruutta tavoitteena pitävät teokset olivat aikanaan suosittuja. Niistä on useita suomennettu, muun muassa Selfhelp, with illustrations of character and conduct (1857) mukaelmana.Smiles, Samuel, Tietosanakirja osa 8. Tietosanakirja-osakeyhtiö 1916 ==Elämä ja ura== Skotlantilaissyntyisen Smilesin lapsuus oli köyhää. Hän valmistui Edinburghin yliopistosta 1832, piti sitten jonkin aikaa lääkärinvastaanottoa kotikaupungissaan. Hän ryhtyi vuosiksi 1838–1844 toimittajaksi viikkolehti Leeds Timesiin ja kirjoitti sen jälkeen artikkeleita muihin aikakauslehtiin. Hän oli 1845–1866 kahden rautatieyhtiön sihteeri ja asui sitten Lontoossa yksityishenkilönä. Hänen teostensa sisältö oli opettavaista, itsekasvatukseen ohjaavaa ja esitystavaltaan vakuuttavaa, ja kirjat saivat lukijoiden suosion. Hän kirjoitti tuttavapiiriinsä kuuluvien henkilöiden elämäkertoja, kuten Life of George Stephenson (1857), joka oli alkuna elämäkertasarjalle Lives of the engineers (1861–1862), jonka kirjat kertovat keksijöistä, teollisuuden edelläkävijöistä, luonnontieteilijöistä, kuten Lives of Boulton and Watt (1865). Muita elämäkertoja olivat Life of a Scotch naturalist: Thomas Edward (1876), Robert Dick, Baker of Thurso, Geologist and Botanist (1878), George Moore, merchant and philanthropist (1878), Men of invention and industry (1884) ja Josiah Wedgwood (1894).Smiles, Samuel, Nordisk familjebok 26. 1917 Smiles, Samuel, Encyclopaedia Britannica 1911 (Wikisource) Smilesin menestysteos Self-Help ilmestyi 1859, ja se on käännetty lukuisille kielille. Teoksen menestyksen myötä hän kirjoitti muitakin samanaiheisia kirjoja: Character (1871), Thrift (1875) ja Duty (1880). Hän kirjoitti kirjoja hugenoteista Englannissa ja Irlannissa sekä Ranskassa. Smilesin omaelämäkerta Autobiography ilmestyi 1905. ==Suomennetut teokset== * Ihmisen oma woima, oikea arwon ja toimeentulon tie; saksalaisen laitoksen jälkeen tehdystä ruotsalaisesta mukaelmasta suomeksi toim. Juho Jäykkä. Helsinki: Frenckell: Edlund 1877 – 2. korj. p.: G. W. Edlund 1907. * Säästäväisyyden kirjoja. 1–16 Turku: Wilén 1878–1879 * Luonteen arvo, suom. Robert Mellin, Jyväskylä: Helminen 1881. * Oma-apuisuus: kuvauksineen luonteesta, käyttäytymisestä ja sinnikkyydestä (Self-help); suomentanut Anders Colliander; [Helsinki]: [Anders Colliander] 2011 ISBN 978-951-98752-4-8 == Lähteet == ==Aiheesta muualla== Luokka:Skotlantilaiset lääkärit Luokka:Brittiläiset tietokirjailijat Luokka:Vuonna 1812 syntyneet Luokka:Vuonna 1904 kuolleet
Edvin A. Stor-Rank

Edvin Anders Stor-Rank (8. kesäkuuta 1894 Helsinki – 16. marraskuuta 1975) oli suomalainen vakuutusmatemaatikko ja Kansa-yhtiöiden toimitusjohtaja.BiografiaSampo : Edvin Anders Stor-RankKuka kukin on 1954 Stor-Rankin vanhemmat olivat puuseppä Anders Stor-Rank ja Maria Elina Huhtanen. Hän pääsi ylioppilaaksi Vaasan suomalaisesta reaalilyseosta 1914 ja valmistui Helsingin yliopistosta filosofian maisteriksi 1920. Stor-Rank oli Kulutusosuuskuntien Keskusliiton tilasto-osaston hoitajana 1920–1923 ja osuuskauppakoulun osuuskauppalaskennon opettajana 1920–1927. Vuonna 1923 hänestä tuli Keskinäisen henkivakuutusyhtiö Kansan yliaktuaari ja vuonna 1926 Keskinäisen palo- ja tapaturmavakuutusyhtiö Kansan (Palo-Kansan) tapaturmaosaston hoitaja. Hän oli Keskinäisen henkivakuutusyhtiö Kansan sekä Keskinäisen palo- ja tapaturmavakuutusyhtiö Kansan toisena johtajana 1929–1943 ja toimitusjohtajana 1943–1959. Stor-Rank oli lisäksi Eläkekassa Tuen toimitusjohtajana 1936–1959. Stor-Rank oli muun muassa kansaneläkelain toimeenpanoa valmistelleen neuvottelukunnan jäsenenä 1937–1938 ja yleistä sosiaaliturvaa kehittämään asetetun sosiaalivakuutuskomitean jäsenenä 1945–1954. Hänellä oli useita luottamustehtäviä vakuutusalan yhdistyksissä ja hän oli Suomen aktuaariyhdistyksen puheenjohtajana 1942–1947. == Lähteet == == Aiheesta muualla == * Stor-Rank, Edvin Anders (1894 - 1975), Kansa-yhtiöiden toimitusjohtaja, Työväen Arkisto * Kansa-yhtiön henkilökuntaan kuuluva johtaja Edvin Stor-Rank työhuoneessaan 2.9.1943, OTK:n negatiivikokoelmat * Johtaja Edvin Stor-Rank esittelee Kansa-yhtymää Tampereella 7.10.1958 järjestetyssä Naiset Mukaan-toiminnan 30-vuotisjuhlassa, Työväen Arkisto Luokka:Suomalaiset yritysjohtajat Luokka:Suomalaiset matemaatikot Luokka:Vuonna 1894 syntyneet Luokka:Vuonna 1975 kuolleet
Sydney Smith

Sydney Smith (1771 Woodford, Essex, Englanti – 1845) oli englantilainen satiirikko ja poliitikko. Hän oli papillisissa tehtävissä vuodesta 1798 eri paikoissa, kunnes hänet 1831 nimitettiin kaniikiksi Lontoon St Paulin katedraaliin. Smith on tyylitaituri. Hänen merkittävyytensä perustuu poliittisiin lentokirjoituksiin, joissa hän nokkelasti osuvalla dialektiikalla puolustaa vapaamielisempään suuntaan tähtääviä uudistuksia. Hän julkaisi myös esimerkiksi saarnoja ja moraalifilosofian luentoja (pidetty 1804–1806, painettu 1850). Kootut kirjoitukset ilmestyivät 1843. Hänen tyttärensä lady Holland julkaisi hänen elämäkertansa 1855.Smith, Sydney, Nordisk familjebok 26. 1917 == Lähteet == ==Aiheesta muualla== Luokka:Englantilaiset tietokirjailijat Luokka:Brittiläiset poliitikot Luokka:Brittiläiset papit Luokka:Vuonna 1771 syntyneet Luokka:Vuonna 1845 kuolleet
Eerese järv

Eerese järv (myös Ruskavere Nõmmejärv, Eresi järv) on Virossa Jõgevamaalla Mustveen kunnan Koseveskin kylässä sijaitseva järvi. == Maantietoa == Järvi on 390 metriä pitkä, 180 metriä leveä, ja sen pinta-ala on 5,8 hehtaaria. Sen kilometrin pituista rantaviivaa seuraa ilmavalokuvien mukaan avosuon reunus. Järvi on autio, mutta sen itäpään ohittaa pohjoisessa sijaitseville taloille vievä tie. Koseveskin kylä sijaitsee noin kilometrin verran kaakkoon päin. == Luontoarvoja ja luokitteluja == Järvi on Vesipolitiikan puitedirektiivin (VPD) () luokituksen (VRD 5) mukaan veden kovuuden osalta pehmeävetinen järvi, jonka vedenväri on vaalea (). Järvi luokitellaan limnologisesti samanaikaisesti sekä pehemeävetiseksi järveksi että eutrofiseksi järveksi (, PE). Silloin veden kalkkipitoisuus on vähäinen, mutta veden ravinnepitoisuudet ovat korkeat. Järvi on silloin rehevöitynyt. == Vesistösuhteita == Eerese järv kuuluu Kullavere jõen valuma-alueeseen, jossa sen lasku-uoma virtaa ensin kohti länttä ja yhtyy siellä tiheästi ojitetulle entiselle suoalueelle. Suoalueen johto-oja on johdettu suoraan jokeen. Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Mustvee Luokka:Jõgevamaan järvet Luokka:Kullavere jõen valuma-alue
Tobias Smollett

Tobias George Smollett (1721 Dalquhurn, Dumbartonshire, Skotlanti – 1771 Livorno, Italia) oli skotlantilainen kirjailija. Hän opiskeli Glasgow'n yliopistossa, jossa hän oli välskärin ja apteekkarin opissa ja joutui 1741 ottamaan paikan muutamaksi vuodeksi välskärinä espanjalaiseen Amerikkaan määrätyssä sotalaivassa tarjottuaan turhaan murhenäytelmäänsä The Regicide julkaistavaksi (painettu 1749).Smollett, Tobias, Nordisk familjebok 26. 1917 Smollett, Tobias George Encyclopaedia Britannica 1911 (Wisource) Palattuaan kotimaahan 1746 hän julkaisi satiirit Advice ja Reproof, mutta vasta runo "Tears of Scotland", jossa hän ruoskii Cullodenin taistelun jälkeisiä hallituksen joukkojen julmuuksia, sekä romaanit Roderick Random (1748), jonka esikuvana on ollut Alain-René Lesagen veijariromaani Gil Blas, ja Peregrine Pickle (1751) saivat laajempaa huomiota. Hän kuvaa niissä merielämää mainiosti ja niin realistisesti, että laivastossa tehtiin niiden ansiosta useita uudistuksia, sekä ilmentää huumoria ja elämänkokemusta. Hänen teoksistaan puuttuu kuitenkin aikalaisensa Henry Fieldingin teosten tarinan yhtenäisyys ja psykologinen terävyys. Teokset Ferdinand, Count Fathom (1753) ja Sir Launcelot Greaves (1762) eivät yllä hänen viimeisen romaaninsa The expedition of Humphrey Clinker (1771) tasolle, joka on mestariteos ja jossa hän muista teoksistaan poiketen ei liitä huumoriin kitkerää satiiria. Smollett ei ollut merkittävä pelkästään englantilaisen veijariromaanin kehityksessä, vaan hän on myös luonut hahmoja, jotka ovat olleet esikuvina myöhempien aikojen kirjailijoille, etenkin Charles Dickensille. Hän on kirjoittanut laajan Englannin historian History of England (1758) ja kääntänyt englanniksi Don Quijoten (1755). Smollett toimi laivalääkärinä 1741–1743 Länsi-Intian reitillä ja suoritti 1750 lääketieteen tutkinnon. Hän harjoitti ammattia jonkin aikaa Lontoossa, ennen kuin siirtyi vapaaksi kirjailijaksi ja toimittajaksi. Hän käänsi 38 osaa Voltairen teoksia englanniksi. Hän asui vuodesta 1769 Italiassa. Smollettin kootut teokset Works ilmestyi 1899–1902. ==Suomennettu tuotanto== * Kommodori Trunnionin kuolema: [katkelma romaanista Peregrine Pickle] antologiassa Englantilaisen kirjallisuuden kultainen kirja, toim. Eino Railo, WSOY 1933 == Lähteet == ==Aiheesta muualla== Luokka:Skotlantilaiset kirjailijat Luokka:Vuonna 1721 syntyneet Luokka:Vuonna 1771 kuolleet
Sigeheard

Sigeheard (k. 704) oli Essexin kuningas yhdessä veljensä Swæfredin kanssa noin 694–704. He olivat edellisen kuninkaan Sæbbin poikia. Sigeheardin pojanpojasta Swithredistä tuli myöhemmin Essexin kuningas. == Lähteet == Luokka:Englannin anglosaksikuninkaat
Emmanuelle Charpentier

Emmanuelle Charpentier (s. 11. joulukuuta 1968 Juvisy-sur-Orge, Ranska) on ranskalainen biokemisti ja mikrobiologi. Charpentier tunnetaan erityisesti yhdessä Jennifer Doudnan kanssa kehittämästään CRISPR/Cas9-menetelmästä. Charpentier ja Doudna saivat Nobelin kemianpalkinnon vuonna 2020 kehittämistään genominmuokkausmenetelmistä. == Ura == Charpentier valmistui filosofian tohtoriksi Pasteur-instituutista vuonna 1995. Vuodesta 2002 vuoteen 2009 hän toimi tutkimusryhmänsä johtajana Wienin yliopistossa ja tutki erityisesti Streptococcus pyogenes -bakteeria ja sen geenien säätelyä. Vuonna 2009 Charpentier siirtyi Uumajan yliopistoon, jossa hänen tutkimuskohteensa oli bakteerien RNA ja erityisesti CRISPR-jaksot S. pyogenes- bakteerin genomissa. Bakteeri hyödyntää näitä jaksoja puolustautuessaan viruksia vastaan. Nämä tutkimukset johtivat geenimuokkaukseen käytettävän CRISPR-Cas9 -menetelmän kehittämiseen yhdessä Doudnan kanssa. Charpentier ja Doudna julkaisivat tutkimustensa tulokset vuonna 2012. Charpentier on perustanut geeniteknologiayrityksen CRISPR Therapeutics. Vuonna 2013 Charpentier aloitti professorina Hannoverin yliopistossa, ja vuonna 2015 hän siirtyi Max Planck -instituutin infektiobiologian laitokselle ja on ollut sen johtaja vuodesta 2018. Charpentier on saanut useita tunnustuksia muun muassa Japani-palkinnon vuonna 2017, Kavli-palkinnon vuonna 2018 ja Wolfin lääketieteen palkinnon vuonna 2020. == Lähteet == Luokka:Nobelin kemianpalkinnon saajat Luokka:Ranskalaiset kemistit Luokka:Biokemistit Luokka:Ranskalaiset mikrobiologit Luokka:Ranskalaiset professorit Luokka:Vuonna 1968 syntyneet Luokka:Elävät henkilöt
Carl Snoilsky

Carl Johan Gustaf Snoilsky, kirjailijanimi Sven Tröst, (8. syyskuuta 1841 Tukholma – 19. toukokuuta 1903 Tukholma) oli ruotsalainen diplomaatti ja runoilijaSnoilsky, Carl, Litteraturbanken, viitattu 7.10.2020 ja Ruotsin akatemian jäsen vuodesta 1876Carl Snoilsky, Svenska akademien, viitattu 7.10.2020 . Snoilsky tunsi ahdistusta sukutaustan tuomien odotusten ja konventioiden vuoksi ja pyrki vapautumaan niistä muun muassa matkustamalla 1864 Italiaan. Palattuaan hän päätyi avioliittoon ja valmiiksi suunnitellulle uralle ulkoministeriöön ja alistui kohtaloonsa. Kesällä 1879 hän irtautui kaikesta, jätti virkauran, erosi vaimostaan, myi vaalimansa rahakokoelman ja lähti etelään, missä hän vapautui, rakastui ja missä inspiraatio heräsi. Hän palasi Ruotsiin 1890 ja Kuninkaallisen kirjaston ylikirjastonhoitajaksi. Ensimmäinen Italian-matka tuotti runokokoelman Italienska bilder (1865), toisen jälkeen hän julkaisi tunnetuimman ja rakastetuimman kokoelmansa Svenska bilder (1886), joka heijastelee palaamaan saanutta koti-ikävää. Ensimmäiset runokokoelmansa hän julkaisi nimellä Sven Tröst.Snoilsky, Carl, Tietosanakirja osa 8. Tietosanakirja-Osakeyhtiö 1916 Snoilskylle myönnettiin 1902 Letterstedtin kääntäjäpalkinto Goethen lyriikan kääntämisestä.Letterstedtska priset för översättningar, Litteraturbanken, viitattu 7.10.2020 ==Suomennettuja runoja== * Lepo Egyptissä (Hvilan i Egypten), suom. Lauri Viljanen, antologioissa: ** Kevätsade: valikoima ruotsalaista lyriikkaa, suom. Elina Vaara ja Lauri Viljanen, Porvoo: WSOY 1926 ** Lausuntaohjelmistoa, 1929, WSOY 1929 ** Skandinavian kirjallisuuden kultainen kirja, WSOY 1930 ** Äiti: runoja äidinrakkauden ylistykseksi, toim. Elsa-Kirsti Kostiainen, Porvoo: WSOY 1931 * Värnamon markkinoilla (På Värnamo marknad), suom. Anna Kaari, antologioissa: ** Skandinavian kirjallisuuden kultainen kirja ** Tyttöjen joulukirja. 1, toim. Helmi Krohn, Karisto 1918 * Rykmentin kalkki, antologiassa: Joukahainen = Album utgifvet af Österbottniska afdelningen. 12, Helsinki: Pohjolais-osakunnan kustantama 1904 * Vanha neiti (Den gamla fröken), suom. Yrjö Jylhä, antologiassa: Yrjö Jylhä, Runon pursi: maailmankirjallisuuden kertovaa runoutta, Porvoo, Helsinki WSOY 1934 (3. p. WSOY 1980) == Lähteet == ==Aiheesta muualla== Luokka:Ruotsalaiset runoilijat Luokka:Ruotsin akatemian jäsenet Luokka:Vuonna 1841 syntyneet Luokka:Vuonna 1903 kuolleet
Power Up

Power Up (tyyliteltynä suuraakkosin) on australialaisen hard rock -yhtye AC/DC:n seitsemästoista studioalbumi, joka julkaistiin 13. marraskuuta 2020. Edellisen albumin Rock or Bust (2014) jälkeen yhtyeen jättäneet laulaja Brian Johnson, rumpali Phil Rudd ja basisti Cliff Williams palasivat yhtyeen kokoonpanoon. Power Up on omistettu yhtyeen alkuperäiselle kitaristille Malcolm Youngille, joka kuoli vuonna 2017. ==Kappaleet== Kaikki kappaleet säv. ja san. Angus Young & Malcolm Young. # # # # # # # # # # # # ==Kokoonpano== * Brian Johnson – laulu * Angus Young – soolokitara * Stevie Young – rytmikitara, taustalaulu * Cliff Williams – bassokitara, taustalaulu * Phil Rudd – rummut == Arvostelut == * Helsingin Sanomat: * Imperiumi: 8/10AC/DC: Power Up Viitattu 4.7.2021. * Kaaoszine: 7/10”Power Up” on sataprosenttisesti lojaali AC/DC:n perinteille – arviossa australialaisyhtyeen uusin pitkäsoitto Viitattu 4.7.2021. * Kulttuuritoimitus: Sedät todellakin jaksavat heilua! Tuore AC/DC -albumi Power Up heittää kepit nurkkaan ja pistää jalalla koreasti Viitattu 4.7.2021. * Soundi: Arvio: Millainen on AC/DC:n odotettu uutuuslevy Power Up? Tämä on monimutkainen kysymys, tuumaa kriitikko Viitattu 4.7.2021. * V2.fi: AC/DC: Power Up Viitattu 4.7.2021. ==Lähteet== == Aiheesta muualla == * Luokka:AC/DC:n albumit Luokka:Vuoden 2020 albumit
Albanian kansanterveyslaitos

Albanian kansanterveyslaitos (, lyhennys ISHP; , lyhennys IPH) on Albanian pääkaupungissa Tiranassa toimiva valtiollinen kansanterveyslaitos. Laitoksen historian voidaan tulkita alkaneen vuonna 1935, jolloin perustettiin kansallinen vesikauhurokotetta tuottanut laboratorio. Albanian terveys- ja sosiaaliturvaministeriön alaisuudessa toimivaa kansanterveyslaitosta johtaa tohtori Albana Fico. Vuonna 2020 alkaneen Covid-19-pandemian aikana ISHP on ollut tärkeässä roolissa Albanian tilannekuvan ylläpitämisessä. Laitos vahvisti ensimmäisen koronavirustapauksen 8. maaliskuuta 2020 ja viestii tapaustilanteesta säännöllisesti yhteistyössä maan terveys- ja sosiaaliturvaministeriön kanssa. == Lähteet == ==Aiheesta muualla== * Instituti i Shëndetit Publik (ISHP:n kotisivut) (ishp.gov.al) * Albania Demographic and Health Survey 2017-18 (ADHS) (pdf) (ishp.gov.al) * Category Archives: Lajme dhe Evente (ISHP:n koronavirusepidemian tilannetiedotteet) (ishp.gov.al) * WHO Coronavirus Disease (COVID-19) Dashboard: Albania (covid19.who.int) Luokka:Kansanterveyslaitokset Luokka:Tiranan rakennukset ja rakennelmat Luokka:Tutkimuslaitokset